”Fenomenul Escrache”, importat de România din America de Sud: cum se extinde practica hărțuirii în public a reprezentanților puterii politice

Liviu Dragnea – apostrofat în aeroporturi și în fața parchetelor. Premierul și miniștrii importanți – huiduiți la aparițiile publice. Șeful CCR – hărțuit cu întrebări agresive la intrarea în locuință. Fiul lui Dragnea – apostrofat la un meci de fotbal. Primarul Bucureștiului – fluierat pe stadion. Toate aceste manifestări fac parte dintr-un fenomen tot mai des întâlnit față de reprezentanții PSD-ALDE, care au adus la exasperare grupuri mari de români, fie ei protestatari cunoscuți sau simpli participanți la evenimente publice.

Fenomenul este extrem de răspândit în America de Sud, în țări în care deciziile politice sunt deseori arbitrare și puternic contestate de cetățeni. Fenomenul a primit și un nume în 1995, potrivit Wikipedia: Escrache. Atunci, un ONG argentinian a inițiat o serie de asemenea proteste față de apropiații președintelui Carlos Menem, care grațiase mai multe persoane condamnate pentru genocid.

În Chile, aceste acțiuni sunt denumite ”funa”, în timp ce în Peru ele sunt cunoscute drept „El roche„.

Spania a preluat și ea acest fenomen în 2013, când membrii unui grup civic au început să-i hărțuiască în public pe parlamentarii care refuzau să voteze o lege menită să-i protejeze pe cetățenii grav afectați de criza imobiliară. Grupul, numit Platform of Mortgage Victims (PAH), a elaborat chiar și un ghid care le explica adepților cum să acționeze, astfel încât țintele să nu fie insultate, iar copiii minori ai parlamentarilor vizați să nu fie afectați, potrivit Wikipedia.

Termenul ”Escrache” a fost utilizat în premieră în secolul XIX în Argentina, unde desemna o escrocherie bazată pe tichete false de loterie.

VIDEO Exemplu al unei asemenea acțiuni, ținta a fost un funcționar din Venezuela, apostrofat la un restaurant din Paris:



Vezi mai jos câteva exemple de reprezentanți ai Puterii apostrofați în public:

VIDEO Fiul lui Liviu Dragnea, apostrofat la un meci de fotbal: Ești patron pe banii furați de la copii! Pe ciordeală ești patron, bă!

Șefii Jandarmeriei, Ionuț Sindile, Sebastian Cucoș și Laurențiu Cazan, huiduiți copios de un grup de protestatari

VIDEO Viorica Dăncilă, huiduită de 20 de persoane la Constanța în prezența premierului Estoniei

Tăriceanu, huiduit la Cluj

VIDEO Gabriela Firea a fost huiduită pe Arena Națională la fel ca Elena Udrea în urmă cu 7 ani la Gala Bute. Firea acuză ”aparatul sorosist”

Liviu Dragnea, huiduit la Buzău de oamenii veniţi să celebreze Ziua Eroilor

VIDEO Femeile social democrate, întâmpinate la ieșirea din ședință de 30 de protestatari care au strigat ”Analfabetele” și ”Rușine să vă fie”!

Foto: Liviu Dragnea, huiduit în public (InquamPhotos / Octav Ganea)